Diari Oficial de la Generalitat Valenciana


Sumari del DOGV 8011, del 30-03-2017 (2017/2661)

RESOLUCIÓ de 29 de març de 2017, de la directora territorial d'Educació, Investigació, Cultura i Esport d'Alacant, per la qual s'estableixen el calendari i el procediment d'admissió de l'alumnat als ensenyaments d'Educació Infantil, Primària, Educació Secundària Obligatòria i Batxillerat en centres públics i centres privats concertats, no universitaris, per al curs 2017-2018, en l'àmbit competencial de la província d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8011

Data del DOGV
:   30-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2661


Data del document
:   29-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * Alacant
    * alumne
    * accés a l'educació
    * alumnat
    * calendari escolar

RESOLUCIÓ de 29 de març de 2017, de la directora territorial d'Educació, Investigació, Cultura i Esport d'Alacant, per la qual s'estableixen el calendari i el procediment d'admissió de l'alumnat als ensenyaments d'Educació Infantil, Primària, Educació Secundària Obligatòria i Batxillerat en centres públics i centres privats concertats, no universitaris, per al curs 2017-2018, en l'àmbit competencial de la província d'Alacant. [2017/2661]  
El Decret 40/2016, de 15 d'abril, del Consell, regula l'admissió en els centres docents públics i privats concertats que imparteixen ensenyaments d'Educació Infantil, Educació Primària, Educació Secundària Obligatòria (ESO) i Batxillerat.  
El procediment per a l'admissió d'aquest alumnat ha sigut desenvolupat per l'Ordre 7/2016, de 19 d'abril, de la Conselleria d'Educació, Investigació, Cultura i Esport, per la qual es regula el procediment d'admissió de l'alumnat en els centres docents sostinguts amb fons públics de la Comunitat Valenciana que imparteixen ensenyaments d'Educació Infantil, Educació Primària, ESO i Batxillerat.  
En l'article 11 de l'esmentada ordre s'estableix que, en el primer trimestre de l'any natural, la direcció territorial dictarà una resolució en què es determine el calendari d'admissió de l'alumnat en els centres públics i privats concertats del seu àmbit competencial.  
D'acord amb aquest marc normatiu, és necessari i oportú establir, per al curs 2017-2018, en l'àmbit competencial de la província d'Alacant, el calendari d'admissió de l'alumnat en els centres docents públics i privats concertats en què s'imparteixen els ensenyaments no universitaris mencionats.  
Per tot això, i en virtut de les facultats conferides per l'article 33 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Normativa aplicable  
L'admissió de l'alumnat, per al curs 2017-2018, en els centres públics i centres privats concertats de la província d'Alacant s'ajustarà al que estableix el Decret 40/2016, de 15 d'abril, del Consell, que regula l'admissió en els centres docents públics i privats concertats que imparteixen ensenyaments d'Educació Infantil, Educació Primària, ESO i Batxillerat, l'Ordre 7/2016, de 19 d'abril, que el desenvolupa, i al que disposa aquesta resolució.  
  
Segon. Calendari d'admissió  
1. L'admissió de l'alumnat en els centres que imparteixen ensenyaments d'Educació Infantil o Educació Primària es realitzarà d'acord amb el calendari que apareix en els annexos I i III d'aquesta resolució.  
2. L'admissió de l'alumnat en els centres que imparteixen ensenyaments d'ESO o ensenyaments postobligatoris de Batxillerat es realitzarà d'acord amb el calendari que apareix en els annexos II i III d'aquesta resolució.  
  
Tercer. Participació en el procés d'admissió  
1. La participació en el procés d'admissió es realitzarà en les dates i terminis establits en els annexos I i II d'aquesta resolució.  
2. La participació en el procés d'admissió es realitzarà per mitjà de la presentació, en el centre educatiu de primera opció, dels annexos III o IV, de l'Ordre 7/2016 i en les adaptacions d'aquests annexos com a conseqüència de l'aplicació del Decret 7/2016 que es reprodueix en l'annex IV d'aquesta resolució, segons l'ensenyament que corresponga.  
3. Els sol·licitants i els centres poden obtindre per mitjans telemàtics la normativa aplicable en aquest procés d'admissió, els models oficials d'instància, així com els annexos i programes necessaris per a la gestió del procediment, en la pàgina web http://www.ceice.gva.es/, en la icona «Admissió d'alumnat», establida amb aquesta finalitat.  
4. Els participants que òmpliguen la seua sol·licitud de forma telemàtica, rebran, en l'adreça de correu electrònic que faciliten, la informació relativa al resultat del procediment d'admissió.  
5. No es podrà emetre cap model de sol·licitud en què se sol·liciten dades diferents de les que figuren en els models oficials, sense l'expressa autorització d'aquesta direcció territorial.  
6. No es requerirà procés d'admissió en els supòsits particulars i excepcionals previstos en l'article 3.1 de l'Ordre 7/2016.  
7. Tampoc requerirà procés d'admissió l'accés al nivell d'Educació Infantil de tres anys per a l'alumnat que participa al programa experimental d'escolarització de dos anys oferit pels centres docents públics autoritzats, de conformitat amb allò que s'ha establit en en l'article 28.1 de l'Ordre 7/2016.  
  
Quart. Educació Infantil i Educació Primària  
1. Els nascuts l'any 2014 podran participar en el procés d'admissió en el primer curs del segon cicle de l'Educació Infantil.  
2. Únicament el nascuts l'any 2011 podran participar en el procés d'admissió en el primer curs d'Educació Primària.  
3. D'allò que s'ha establit amb caràcter general en els punts anteriors s'exceptuen els supòsits en què hi haja una resolució expressa de l'òrgan competent.  
  
Cinqué. Batxillerat  
En els centres que imparteixen Educació Secundària, l'accés a una modalitat de Batxillerat requerirà la participació en el procés d'admissió, amb independència que l'alumne estiga cursant altres ensenyaments, inclús no obligatoris, en el mateix centre.  
  
Sisé. Vacants  
1. A banda de la publicació de vacants que ha de realitzar cada centre educatiu, es podrà obtindre informació de les vacants existents en cada centre en l'adreça electrònica http://www.ceice.gva.es/, en la icona «Admissió d'alumnat».  
2. Les vacants que s'oferisquen quedaran condicionades a les possibles baixes en els centres i als resultats de l'avaluació, moment en què es coneixerà el nombre exacte d'alumnat que promociona, a excepció de les vacants oferides en el nivell d'Educació Infantil de 3 anys.  
  
3. Segons el que preveu l'article 41 del Decret 40/2016, es consideraran places vacants per renúncia, les assignades a aquells alumnes admesos en els processos d'admissió que no hagen formalitzat la matrícula en els terminis fixats en aquesta resolució.  
4. Les places vacants produïdes per abandonament, renúncia o altres causes s'oferiran als que seguisquen en l'orde de puntuació de la llista d'admesos en altres centres o aquells que estiguen pendents d'assignació de centre per la comissió d'escolarització, segons el llistat que es publicarà seguint el model de l'annex XIV de l'Ordre 7/2016. Aquest alumnat haurà de formalitzar la matrícula en el termini que se li assigne abans de la finalització del procés d'admissió.  
5. No obstant allò que s'ha indicat en el paràgraf anterior, les vacants detectades fins a l'últim dia del mes de setembre s'oferiran a l'alumnat que seguisca en l'ordre de puntuació del llistat que figura en el mencionat annex XIV.  
  
Seté. Aplicació informàtica  
1. Per a la gestió del procediment d'admissió de l'alumnat, els centres docents utilitzaran el sistema d'informació ITACA, complementat, si és el cas, amb aquells altres suports que siguen necessaris.  
2. Aquesta ferramenta ha de ser utilitzada per tots els centres públics i privats concertats que, en aplicació de la normativa vigent, estiguen obligats a dur a terme el procés reglat per a admetre l'alumnat en els seus centres.  
3. La gravació en el sistema ITACA de les dades que figuren en cada una de les sol·licituds d'admissió és imprescindible i obligatòria. Aquesta actuació ha de ser realitzada imperativament per tots els centres, encara que tinguen menys sol·licituds que places vacants disponibles.  
4. La comprovació de la gravació de les dades i la validació de la documentació aportada, així com la introducció de dades i la baremació de les sol·licituds es realitzarà per part dels centres docents d'acord amb el que disposen els articles 45 i 46 de l'Ordre 7/2016.  
  
Huité. Determinació de la renda de la unitat familiar  
1. La informació de caràcter tributari que fa falta per a obtindre les condicions econòmiques de la unitat familiar serà subministrada directament a l'administració educativa per l'Agència Estatal d'Administració Tributària, d'acord amb el que estableix l'article 84.10 de la Llei orgànica 2/2006, d'educació.  
2. Per a l'obtenció de la puntuació pel concepte renda anual de la unitat familiar, serà requisit imprescindible omplir les dades que figuren en l'annex VI de l'Ordre 7/2016 i l'autorització que hi figura perquè l'Administració educativa obtinga confirmació de les dades a través de l'Agència Estatal de l'Administració Tributària.  
A aquest efecte tots els membres de la unitat familiar majors de 16 anys autoritzaran la comprovació amb la seua firma en el document que figura com a annex VI de l'Ordre 7/2016.  
3. Les rendes anuals de la unitat familiar es valoraran segons superen, o no, dues vegades el valor de l'IPREM, indicador públic de renda a efectes múltiples que farà referència a l'exercici fiscal anterior en dos anys a l'any natural en què se sol·licita plaça escolar, d'acord amb el que disposa l'article 32 del Decret 40/2016 i l'article 37.3 de l'Ordre 7/2016.  
4. Per a aquest procés d'admissió el mencionat indicador queda fixat en 7.455,14 euros anuals, segons el que disposa la Llei 36/2014, de 26 de desembre, de pressupostos generals de l'Estat per a l'any 2015.  
  
5. S'entendrà per renda familiar anual, la suma de les rendes de l'exercici 2015, dels membres que integren la unitat familiar calculada segons la normativa reguladora de l'Impost sobre la Renda de la Persones Físiques.  
6. Quan l'interessat presente recurs contra la llista provisional fundada en la disconformitat amb la puntuació assignada per aquest criteri, el centre tornarà a introduir novament totes les dades que figuren en l'annex VI de l'Ordre 7/2016.  
7. Només en el cas de recurs contra la llista definitiva la Direcció Territorial demanarà la comprovació de les dades fiscals a la Direcció General de Política Educativa.  
  
Nové. Desempats  
1. Els empats es dirimiran aplicant els criteris establits en l'article 38 del Decret 40/2016.  
2. En aplicació de l'article anterior, s'ha realitzat un sorteig en acte públic el 13 de març de 2017 en la seu de la Conselleria d'Educació, Investigació, Cultura i Esport per obtindre la lletra del primer cognom a partir de la qual s'assignaran les places.  
3. La lletra que ha resultat insaculada ha sigut la X.  
4. Quan el primer cognom estiga encapçalat per preposició o per preposició més article, aquests elements no es tindran en compte per a l'ordenació alfabètica.  
  
Desé. Requisit acadèmic.  
1. L'alumnat que procedisca d'un centre sostingut amb fons públics podrà sol·licitar l'enviament per via telemàtica del requisit acadèmic. En aquest cas no serà necessària la presentació de l'annex XVII de l'Ordre 7/2016.  
2. Quan l'alumnat procedisca d'un centre que no estiga sostingut amb fons públics l'alumnat haurà de presentar, en el termini indicat en l'annex II d'aquesta resolució, la documentació que acredite que compleix els requisits acadèmics exigits per l'ordenament jurídic vigent per al nivell educatiu i curs a què pretén accedir. Aquest certificat serà expedit pel centre d'origen i s'ajustarà al model vigent, segons l'annex XVII de l'Ordre 7/2016 i constaran els estudis que realitza o ha realitzat l'alumne en eixe any acadèmic.  
  
3. En el cas que l'alumne no poguera accedir al curs sol·licitat per no disposar del requisit acadèmic, s'entendrà que la seua sol·licitud es realitza per al mateix centre però en el curs anterior a què inicialment va sol·licitar, per a la qual cosa haurà de presentar el requisit acadèmic per a l'accés a aquest curs.  
4. No s'aplicarà el que es preveu en l'apartat 3 en els casos en què el canvi de curs també supose canvi d'etapa educativa. En aquests casos es podran presentar dues sol·licituds, una per a cada etapa, sense que això es considere duplicitat.  
Onzé. Formalització de la matrícula  
1. L'alumnat admés en el procediment d'admissió regulat a aquest efecte haurà de formalitzar la matrícula en les dates establides en aquesta resolució.  
2. La matrícula de l'alumnat que no requereix procés d'admissió per canvi de curs, cicle, etapa o nivell educatiu, dins del mateix centre i fins a la finalització de l'educació bàsica, serà organitzada de forma pròpia per cadascun dels centres docents, d'acord amb el principi d'autonomia en la gestió.  
3. Quan l'alumnat procedisca d'un centre no sostingut amb fons públics, presentarà, en el moment de matricular-se, un certificat de baixa del centre anterior, amb efectes del curs 2017-2018, que arreplegarà la seua situació acadèmica.  
4. Per a la formalització de la matrícula, tant els espanyols com els estrangers residents, hauran d'aportar la documentació a què es refereix l'article 54 de l'Ordre 7/2016.  
5. En el cas que en el moment de la matrícula no es puga aportar tota la documentació requerida, si l'alumne està cursant ensenyaments obligatoris, podrà efectuar la matrícula condicionada a la posterior entrega de la mencionada documentació, excepte la documentació que faça referència a la certificació de la seua situació acadèmica.  
6. En els ensenyaments postobligatoris, a més, haurà de fer efectiu en el moment de la matrícula les taxes per serveis administratius derivats de l'activitat acadèmica de nivell no universitari.  
7. Les dades relatives a l'alumnat matriculat hauran d'estar introduïdes, per part dels centres educatius, abans del 30 de setembre de 2017, d'acord amb l'article 55.2 de l'Ordre 7/2016. Per a això utilitzaran l'aplicació informàtica ITACA.  
  
Dotzé. Informe de salut escolar  
1. En el moment d'efectuar la matrícula, o abans de l'inici del curs escolar, en l'accés a les etapes d'Educació Infantil, Educació Primària, ESO o Batxillerat, l'alumnat o els seus representants legals hauran de presentar l'informe de salut escolar regulat en l'article 59.3 de la Llei 10/2014, de 29 de desembre, de la Generalitat, de salut de la Comunitat Valenciana.  
2. Aquest document es facilitarà en els centres sanitaris i serà omplit gratuïtament pel facultatiu que tinga a càrrec seu el control sanitari de l'alumne, sense perjuí del lliure exercici professional.  
3. L'alumnat major d'edat estarà exempt de presentar aquest document.  
  
Tretzé. Assegurança escolar  
1. A partir del tercer curs d'ESO, l'alumnat és beneficiari de l'assegurança escolar obligatòria, segons la Llei de 17 de juliol de 1953, de la Direcció de l'Estat, sobre l'establiment de l'assegurança escolar a Espanya.  
2. La direcció dels centres educatius tramitarà per a l'alumnat del tercer curs d'ESO l'assignació del número de la Seguretat Social (NUSS) a la Tresoreria de la Seguretat Social, d'acord amb el que estableix la disposició addicional tercera del Reial Decret 84/1996, de 26 de gener, pel qual s'aprova el Reglament general sobre inscripció d'empreses i afiliació, altes, baixes i variacions de dades de treballadors en la Seguretat Social.  
3. Els centres podran sol·licitar a la Tresoreria General de la Seguretat Social el model TA.1 (sol·licitud d'afiliació a la Seguretat Social, assignació de NUSS i variació de dades).  
4. Aquest model, una vegada omplit per l'alumne o alumna, serà remés novament a la Tresoreria General de la Seguretat Social, per a l'assignació del NUSS corresponent i ser així beneficiari de l'assegurança escolar obligatòria.  
  
Catorzé. Actualització d'annexos.  
Com a conseqüència de l'entrada en vigor del Decret 9/2017, de 27 de gener, del Consell, pel qual s'estableix el model lingüístic educatiu valencià i es regula la seua aplicació en els ensenyaments no universitàries de la Comunitat Valenciana, s'actualitzen els annexos de l'Ordre 7/2016. Aquesta actualització es publica en l'annex IV d'aquesta resolució.  
  
Alacant, 29 de març de 2017.- La directora territorial d'Educació, Investigació, Cultura i Esport: M. Virtuts Torró i Ferrero.  
  
  
ANNEX I  
Calendari d'admissió per a ensenyaments d'Educació Infantil i Educació Primària  
Curs 2017-2018  
  
Aquest procés d'admissió afecta els centres públics i centres privats concertats que impartisquen els ensenyaments d'Educació Infantil i Educació Primària, i s'organitzarà en les fases que s'indiquen a continuació:  
  
1. Actuacions prèvies al procés d'admissió i actes administratius conseqüents  
1.1. Els centres docents, per a comunicar les dades de l'alumnat que passa al centre adscrit, introduiran en el sistema ITACA la informació de l'alumnat corresponent que es preveu que promocionarà, amb indicació del programa lingüístic que cursen, del 5 al 6 d'abril.  
1.2. Els centres educatius que impartisquen ensenyaments d'Educació Primària i que estiguen adscrits a un centre que impartisca ESO, remetran la relació nominal de l'alumnat que, a la fi del curs escolar, reunisca el requisit acadèmic per a l'accés als ensenyaments d'ESO el 20 de juny.   
1.3. Remissió de la documentació acadèmica i personal dels alumnes per part dels centres d'origen als centres d'adscripció: fins al 3 de juliol.   
  
2. Canvi de modalitat lingüística  
2.1. Les sol·licituds de canvi de modalitat lingüística, tant per a l'alumnat procedent d'un centre adscrit com per a l'alumnat propi d'un centre, podran ser presentades en l'esmentat centre fins al 4 de maig.  
  
  
3. Procés d'admissió de l'alumnat  
3.1. Constitució de les comissions municipals d'escolarització, de districte i sectorials, a les localitats on n'hi haja: fins al 5 d'abril.  
  
3.2. Publicació de les àrees d'influència i limítrofes: fins al 2 de maig.  
3.3. Introducció, a través del sistema ITACA, per part dels centres educatius públics i privats concertats, de les dades corresponents a les previsions de l'alumnat que repeteix, promociona, etc., necessàries per a la determinació de vacants de places escolars: del 2 al 4 de maig.  
  
3.4. Publicació de vacants existents als centres educatius per al procés d'admissió de l'alumnat, així com de la informació pública a què es refereix l'article 29 de l'Ordre 7/2016: 22 de maig.  
3.5. Presentació de sol·licituds d'admissió i de la documentació corresponent al centre de primera opció o, en el seu cas, als centres receptors: del 22 al 29 de maig.  
3.6. Gravació de les sol·licituds d'admissió pel centre de primera opció: del 22 al 31 de maig.  
3.7. Comprovació de duplicitats per part de la Inspecció d'Educació: de l'1 al 5 de juny.   
3.8. Baremació dels diversos apartats de la sol·licitud en les distintes opcions per part dels centres afectats: del 22 de maig al 5 de juny.  
  
3.9. Elaboració i publicació de les llistes provisionals d'admesos: 8 de juny.  
3.10. Presentació de reclamacions davant la direcció dels centres públics, o de la titularitat en el cas dels centres privats concertats: del 8 al 12 de juny. Si no hi ha contestació expressa, la reclamació s'entendrà estimada o denegada depenent que l'alumne figure en la llista definitiva d'admesos o de no admesos.  
3.11. Gravació de les reclamacions pel centre de primera opció: del 8 al 14 de juny.  
3.12. Nova baremació, per part dels centres docents, dels diversos apartats de les sol·licituds que pertoquen a la vista de les contestacions a les reclamacions efectuades: del 8 al 16 de juny.  
3.13. Publicació als centres de les llistes definitives de l'alumnat admés: 20 de juny.  
3.14. Les al·legacions contra les llistes definitives, quan la plaça sol·licitada siga per a centres públics, es realitzaran davant de la Comissió d'Escolarització: del 20 al 21 de juny. Les esmentades al·legacions es resoldran i contestaran per escrit fins al dia 27 de juny.  
Contra les decisions de la Comissió d'Escolarització, els interessats podran interposar recurs d'alçada davant del director territorial corresponent en el termini d'un mes.  
El sol·licitant de plaça en centres privats concertats podrà interposar, contra les llistes definitives d'admesos, una reclamació davant de la direcció territorial corresponent segons allò que s'ha preceptuat en l'article 43.3 del Decret 40/2016.  
3.15. Termini de formalització de la matrícula: del 20 al 29 de juny.  
3.16. Termini de formalització de la matrícula per a cobrir les places vacants produïdes per renúncia o excedents: 30 de juny.  
3.17. Remissió, per part de la Comissió d'Escolarització, de les vacants resultants a la direcció territorial competent: del 3 al 4 de juliol.  
  
  
  
ANNEX II  
Calendari d'admissió per a ensenyaments d'ESO i Batxillerat  
Curs 2017-2018  
  
Aquest procés d'admissió afecta els centres públics i centres privats concertats que impartisquen els ensenyaments d'ESO i Batxillerat, i s'organitzarà en les fases que s'indiquen a continuació:  
  
1. Actuacions prèvies al procés d'admissió i actes administratius conseqüents  
1.1. Els centres docents, per a comunicar les dades de l'alumnat que passa al centre adscrit, introduiran en el sistema ITACA la informació de l'alumnat corresponent que es preveu que promocionarà, amb indicació del programa lingüístic que cursen, del 5 al 6 d'abril.  
1.2. Els centres educatius que impartisquen ensenyaments d'Educació Primària i que estiguen adscrits a un centre que impartisca ESO, remetran la relació nominal de l'alumnat que, a la fi del curs escolar, reunisca el requisit acadèmic per a l'accés als ensenyaments d'ESO el 20 de juny.   
1.3. Remissió de la documentació acadèmica i personal dels alumnes per part dels centres d'origen als centres d'adscripció: fins al 3 de juliol.  
  
2. Canvi de modalitat lingüística  
2.1. Les sol·licituds de canvi de modalitat lingüística, tant per a l'alumnat procedent d'un centre adscrit com per a l'alumnat propi d'un centre, podran ser presentades en l'esmentat centre fins al 12 d'abril.  
  
3. Únic procés d'admissió de l'alumnat en els ensenyaments d'ESO i Batxillerat  
3.1. Constitució de les comissions municipals d'escolarització, de districte i sectorials a les localitats on n'hi haja: fins al 5 d'abril.  
3.2. Publicació de les àrees d'influència i limítrofes: fins al 2 de maig.  
3.3. Introducció, a través del sistema ITACA, per part dels centres educatius públics i privats concertats, de les dades corresponents a les previsions de l'alumnat que repeteix, promociona, etc., necessàries per a la determinació de vacants de places escolars: del 7 al 12 d'abril.  
  
3.4. Publicació de vacants existents als centres educatius per al procés d'admissió de l'alumnat, així com de la informació pública a què es refereix l'article 29 de l'Ordre 7/2016: 22 de maig.  
3.5. Presentació de sol·licituds d'admissió per a ESO i Batxillerat i de la documentació corresponent al centre de primera opció o, en el seu cas, als centres receptors: del 22 al 31 de maig.  
3.6. Gravació de les sol·licituds d'admissió pel centre de primera opció: del 22 de maig al 5 de juny.   
3.7. Comprovació de duplicitats per part de la Inspecció d'Educació: del 6 al 8 de juny.  
3.8. Baremació dels diversos apartats de les sol·licituds en les distintes opcions per part dels centres afectats: del 22 de maig al 9 de juny.   
  
3.9. Els centres expediran als sol·licitants de plaça en ESO o en Batxillerat el certificat del requisit acadèmic marcat per la normativa vigent.  
a) Alumnat que finalitza Educació Primària: els centres en certificaran la promoció a ESO fins al dia 22 de juny.  
b) Alumnat que reunisca els requisits acadèmics marcats per la normativa vigent perquè li siga expedit el títol de Graduat en ESO: els centres expediran el certificat que consta en l'annex XVII de l'Ordre 7/2016, amb expressió de la nota mitjana, fins al 6 de juliol.  
c) Resta de sol·licitants: els centres expediran el certificat corresponent fins al 6 de juliol.  
3.10. Presentació del requisit acadèmic:  
En el cas d'alumnat matriculat en centres sostinguts amb fons públics el curs 2016-2017, la presentació del requisit acadèmic podrà ser gestionada telemàticament per ITACA si l'alumne sol·licita l'enviament telemàtic del seu requisit acadèmic en els mateixos terminis supòsits indicats a continuació, tot d'acord amb el punt desé d'aquesta resolució.  
Per a la resta de casos i de forma general:  
- Els sol·licitants de 1r curs d'ESO presentaran el certificat d'haver promocionat d'Educació Primària a ESO, des del dia 21 fins al 29 de juny.   
- Els sol·licitants de Batxillerat i de 2n, 3r i 4t d'ESO que reunisquen, al juny o al juliol, els requisits acadèmics marcats per la normativa vigent, presentaran el requisit acadèmic des del dia 19 de juny fins al 7 de juliol. Per a 1r de Batxillerat, es presentarà un certificat de la nota mitjana d'ESO segons l'annex XVII de l'Ordre 7/2016 o, en el seu cas, un certificat de la nota mitjana del cicle formatiu de grau mitjà corresponent; per a 2n de Batxillerat i 2n, 3r i 4t d'ESO, es presentarà el certificat corresponent.  
- En tots els casos anteriors, si per qualsevol circumstància no ha pogut presentar-se en els terminis indicats, podrà lliurar-se, excepcionalment, fins al dia 7 de juliol.  
3.11. D'acord amb l'article 41.7 de l'Ordre 7/2016, en l'accés als ensenyaments de Batxillerat, quan l'alumne o alumna procedisca del mateix centre, l'expedició i la presentació descrites en els punts 3.7 i 3.8 s'efectuaran directament pel centre.  
3.12. Els alumnes procedents de centres adscrits que no hagen sol·licitat plaça en un altre centre en el procés d'admissió podran avançar la formalització de la matrícula: del 26 al 30 de juny.  
3.13. Elaboració i publicació de les llistes provisionals d'admesos: 12 de juliol.   
3.14. Presentació de reclamacions davant la direcció dels centres públics, o de la titularitat en el cas dels centres privats concertats: del 12 al 14 de juliol. Si no hi ha contestació expressa, la reclamació s'entendrà estimada o denegada depenent que l'alumne figure en la llista definitiva d'admesos o de no admesos.  
3.15. Gravació de les reclamacions pel centre de primera opció: del 12 al 14 de juliol.  
3.16. Nova baremació, per part dels centres docents, dels diversos apartats de les sol·licituds que pertoquen a la vista de les contestacions a les reclamacions efectuades: del 12 de juliol fins a les 15.00 hores del 17 de juliol.  
3.17. Publicació als centres de les llistes definitives de l'alumnat admès: 19 de juliol.  
3.18. Les al·legacions contra les llistes definitives, quan la plaça sol·licitada siga per a centres públics, es realitzaran davant de la comissió d'escolarització: del 19 al 20 de juliol. Les esmentades al·legacions es resoldran i contestaran per escrit fins al dia 24 de juliol.  
Contra les decisions de la Comissió d'Escolarització, els interessats podran interposar recurs d'alçada davant del director territorial corresponent en el termini d'un mes.  
El sol·licitant de plaça en centres privats concertats podrà interposar, contra les llistes definitives d'admesos, una reclamació davant de la direcció territorial corresponent segons allò que s'ha preceptuat en l'article 43.3 del Decret 40/2016.  
  
3.19. Termini de formalització de matrícula: del 19 al 27 de juliol.  
3.20. Termini de formalització de matrícula per a cobrir les places vacants per renúncia o excedents per a l'alumnat que ha participat en l'únic procés d'admissió: 28 de juliol.  
3.21. Remissió, per part de la Comissió d'Escolarització, de les vacants resultants a la direcció territorial competent: fins al 31 de juliol.